
EXPUNERE DE MOTIVE  PRIVIND OPORTUNITATEA PROIECTULUI DE HOTĂRÂRE
privind aprobarea dobândirii de către Municipiul Timişoara a terenurilor  înscrise în C.F.448505 Timișoara și CF 448507 Timișoara ce fac obiectul renunţării la dreptul de proprietate și trecerea terenurilor respective în domeniul public al Municipiului Timișoara
	Prin adresa nr. CT2019-5139/08.08.2019 dl. Tămaș Constantin-Florin solicită efectuarea demersurilor pentru dobândirea de către Municipiul Timişoara a terenurilor  înscrise în C.F.448505 Timișoara și CF 448507 Timișoara, ce fac obiectul renunţării la dreptul de proprietate și trecerea terenurilor respective în domeniul public al Municipiului Timișoara.
	Având în vedere “Declarația de renunțare la dreptul de proprietate” autentificată,  cu nr. 633 din 23.07.2019,  la Uniunea Națională a Notarilor Publici -”DIGNITAS”- Birou Individual Notarial, de către Notar Public SAFTA CRISTE, prin care Tămaș Adrian Moise, Tămaș Lareta, prin mandatar Tămaș Constantin-Florin în baza procurii autentificate sub nr.3652/07.12.2018 de către notar public Doroș Alexandru-Victor ,  Graf Alin Cosmin și Graf Hildegard, proprietarii  terenurilor înscrise în CF 448505 Timișoara și CF 448507 Timișoara, declară că renunță la dreptul de proprietate asupra acestora în baza art. 553 alin.2, art.562 alin.2 și art.889 din Codul Civil, precum și că terenurile nu sunt  grevate de sarcini.
În conformitate cu prevederile art.562, alin.2 din Codul Civil, în CF 448505 Timișoara și CF 448507 Timișoara a fost notată declarația autentificată privind renunțarea la dreptul de proprietate. 
În baza art.553, alin.2 din Codul Civil, “Imobilul cu privire la care s-a renunţat la dreptul de proprietate conform art.562 alin.2, intră în domeniul privat al comunei, orașului sau municipiului, prin hotărârea consiliului local”.
	Conform art. 296 alin.(2) din Ordonanța 57/2019-Codul administrativ ”Trecerea unui bun din domeniul privat al unei unităţi administrativ-teritoriale în domeniul public al acesteia se face prin hotărâre a consiliului judeţean, respectiv a Consiliului General al Municipiului Bucureşti ori a consiliului local al comunei, al oraşului sau al municipiului, după caz.”
	Având în vedere cele menţionate mai sus, considerăm oportună iniţierea unui proiect de hotărâre privind aprobarea dobândirii de către Municipiul Timişoara, în domeniul privat, a terenurilor pentru drum situate în Timişoara calea Șagului, înscrise în C.F. nr. 448505 Timişoara, cu nr. cad.448505 în suprafaţă de 699 mp, respectiv CF448507 Timişoara, cu nr. cad.448507 în suprafaţă de 760 mp  și trecerea terenurilor respective din domeniul privat al Municipiului Timişoara în domeniul public al Municipiului Timişoara, cu destinaţia de teren pentru drum.

                 PRIMAR                                                                                            VICEPRIMAR
              NICOLAE ROBU                                                                                     FARKAS  IMRE

                                                                                                            

                                                                                                                   DIRECTOR D.C.T.D.D.II VEST
             								          MIHAI BONCEA
									                                              
												Cod FO53-03,Ver.2
[image: sigla_pmt_cmyk]ROMÂNIA
JUDEŢUL TIMIŞ
MUNICIPIUL TIMIŞOARA
DIRECTIA CLADIRI, TERENURI SI DOTARI DIVERSE II VEST	
BIROUL CLĂDIRI TERENURI II VEST
CT2019 -5139 / 04.09.2019


					     
RAPORT DE SPECIALITATE
privind aprobarea dobândirii de către Municipiul Timişoara a terenurilor  înscrise în C.F.448505 Timișoara și CF 448507 Timișoara ce fac obiectul renunţării la dreptul de proprietate și trecerea terenurilor respective în domeniul public al Municipiului Timișoara

              Având în vedere Expunerea de motive nr. CT2019 -5139 / 04.09.2019 a Primarului Municipiului Timișoara și Proiectul de hotărâre privind aprobarea dobândirii de către Municipiul Timişoara a terenurilor  înscrise în C.F.448505 Timișoara și CF 448507 Timișoara ce fac obiectul renunţării la dreptul de proprietate și trecerea terenurilor respective în domeniul public al Municipiului Timișoara, facem următoarele precizări:
	Terenurile situate în calea Șagului, înscrise în CF 448505 Timișoara, cu nr. cad.448505 și suprafața de 699 mp, respectiv CF 448507 cu nr. cad.448507 și suprafața  de 760 mp, provenite din alipirea imobilelor înscrise în CF 421308 (CF vechi 4795 Freidorf), CF 430665 (CF vechi 4795 Freidorf) și parcelarea imobilului înscris în CF 446980 Timișoara, cu nr. cad. 446980  (nr.cad.vechi A1208/1/4/2 și Cc 1208/1/4/1/1) sunt destinate pentru drum conform Certificatului de Urbanism nr. 4113/11.10.2018.
	Planurile de amplasament și delimitare a imobilelor cu propunerea de dezmembrare a parcelei înscrise în CF 446980 Timișoara, au fost introduse în baza de date integrată a OCPI Timiș și au fost atribuite numere cadastrale noi, conform Referatului de admitere la cererea nr.134994/27.06.2019.	
În conformitate cu prevederile art.562, alin.2 din Codul Civil și Ordinul 700/2014, art.78, privind aprobarea Regulamentului de avizare, recepţie şi înscriere în evidenţele de cadastru şi carte funciară, modificat prin Ordinul nr. 1304/2015, în CF 448505 Timișoara și CF 448507 Timișoara a fost notată “Declarația de renunțare la dreptul de proprietate” autentificată sub nr. 633 din 23.07.2019,  la Uniunea Națională a Notarilor Publici -”DIGNITAS”- Birou Individual Notarial, de către Notar Public SAFTA CRISTE, dată de  Tămaș Adrian Moise, Tămaș Lareta, prin mandatar Tămaș Constantin-Florin în baza procurii autentificate sub nr.3652/07.12.2018 de către notar public Doroș Alexandru-Victor, Graf Alin Cosmin și Graf Hildegard.
În baza art.553, alin.2 din Codul Civil, “Imobilul cu privire la care s-a renunţat la dreptul de proprietate conform art.562 alin.2, intră în domeniul privat al comunei, orașului sau municipiului, prin hotărârea consiliului local”.

	Conform art. 296 alin.(2) din Ordonanța 57/2019-Codul administrativ: ”Trecerea unui bun din domeniul privat al unei unităţi administrativ-teritoriale în domeniul public al acesteia se face prin hotărâre a consiliului judeţean, respectiv a Consiliului General al Municipiului Bucureşti ori a consiliului local al comunei, al oraşului sau al municipiului, după caz.”

	 În concluzie, propunem spre analiza Comisiilor din cadrul Consiliului Local al Municipiului Timişoara proiectul privind aprobarea dobândirii de către Municipiul Timişoara, în domeniul privat, a terenurilor pentru drum situate în Timişoara, calea Șagului, înscrise în C.F. nr. 448505 Timişoara, cu nr. cad.448505 în suprafaţă de 699 mp, respectiv C.F.448507 Timişoara, cu nr. cad.448507 în suprafaţă de 760 mp  și trecerea terenurilor respective din domeniul privat al Municipiului Timişoara în domeniul public al Municipiului Timişoara, cu destinaţia de teren pentru drum.

	Având în vedere prevederile legale expuse în prezentul raport, apreciem că proiectul de hotărâre menţionat mai sus îndeplinește condițiile pentru a fi supus dezbaterii și aprobării în plenul consiliului local. 

